Turneringen blev første gang afviklet i sæsonen 1956-57 under navnet "Mesterholdenes Europa Cup", hvor udvalgte mandlige byhold (og altså ikke deciderede klubhold) deltog. Siden den anden udgave i 1958-59 har kun klubhold deltaget. Den første turnering for kvinder blev afviklet i sæsonen 1960-61, og kvindernes turnering er siden da afviklet hver år uden afbrydelser. Mændenes turnering holdt pause i sæsonerne 1957-58, 1960-61 og 1963-64 på grund af afholdelse af VM, og i 1968-69 blev turneringen aflyst på grund af Warszawapagtens invasion af Tjekkoslovakiet. Siden 1969-70 er mændenes turnering dog også afholdt hvert år.